મુઠ્ઠી હાડકાના મોહનદાસે ખરેખર ઇતિહાસની દિશા પલટી નાખી. વ્યક્તિનો પોતાના કાર્ય અને પોતાની તે કાર્ય કરી શકવાની ક્ષમતા અંગેનો વિશ્વાસ અથવા આત્મવિશ્વાસ જ જીત અપાવે છે. તમારી શારીરિક ક્ષમતા કરતા પણ મનની શક્તિ તમારી સફળતામાં મોટો ભાગ ભજવે છે. આ સૂત્ર મુજબ જ ગાંધી એ દૂબળું શરીર અને શક્તિશાળી દુશ્મન હોવા છતાં દેશને આઝાદી મક્કમ મનોબળથી અપાવી. પોતાનામાં તેમજ પોતાના દેશબાંધવોમાં રાખેલા વિશ્વાસથી ગાંધીનું જીવન અને કાર્ય સફળ થયું.